കോവിഡിലും സാമ്ബത്തികത്തിലും തിരിച്ചടി പുതുമുഖങ്ങളുടെ പരിചയക്കുറവില് ആദ്യ സര്ക്കാരിന്റെ സല്പേരും തകര്ന്നു ഇനി അറിയേണ്ടത് അദ്ധ്യാപകരായി ഐസക്കും ശൈലജ ടീച്ചറും എത്തുമോ എന്ന് മാത്രം മന്ത്രിമാര്ക്ക് മൂന്ന് ദിവസ പഠന കളരി ഭരണം ശരിയായ ദിശയിലാക്കാന് ക്ലാസുമായി പിണറായി തിരുവനന്തപുരം: ഭരണത്തെ ശരിയായ ദിശയിലാക്കാന് ഇനി പരിശീലനവും. ചരിത്രത്തിലാദ്യമായാണ് ഇത്തരത്തിലെ പരിശീലനം. ഭരണപരിചയം കുറഞ്ഞ മന്ത്രിമാര്ക്ക് വേണ്ടത്ര മികവ് കാട്ടാനാകുന്നില്ലെന്ന വിമര്ശനം സജീവമാണ്. ഇതിനിടെയാണ് സര്ക്കാരിന്റെ പുതിയ തീരുമാനം. ഇന്സ്റ്റിറ്റ്യൂട്ട് ഓഫ് മാനേജ്മെന്റ് ഇന് ഗവര്ണ്മെന്റ്ഐഎംജിയാണ് പരിശീലനം നല്കുന്നത്. ഈ മാസം 20,21,22 എന്നിങ്ങനെ മൂന്ന് ദിവസമാണ് പരിശീലനം. രാവിലെ 9.30മുതല് 1.30 വരെയാകും ക്ലാസ്. മുന് മന്ത്രിമാര് അടക്കം ക്ലാസില് അദ്ധ്യാപകരായി എത്തും. കോവിഡിലും സാമ്ബത്തികത്തിലും തിരിച്ചടിയുണ്ടായി എന്നാണ് വിലയിരുത്തല്. രണ്ടാം പിണറായി സര്ക്കാരില് പുതുമുഖങ്ങളുടെ പരിചയക്കുറവില് ആദ്യ സര്ക്കാരിന്റെ സല്പേരും തകര്ന്നുവെന്നാണ് വിലയിരുത്തല്. ഭരണം ശരിയായ ദിശയിലാക്കാനാണ് ക്ലാസുമായി പിണറായി വിജയന് രംഗത്തു വരുന്നതെന്നാണ് വിലയിരുത്തല്. മന്ത്രിസഭാ അംഗങ്ങള്ക്ക് ഭരണ സംബന്ധിയായ വിവിധ വിഷയങ്ങളില് പരിശീലനം നല്കാനാണ് ക്ലാസെന്ന് സര്ക്കാര് ഉത്തരവിലും വ്യക്തമാണ്. എല്ലാ ചെലവും സര്ക്കാര് തന്നെ വബിക്കും. ഐഎംജി ഓഡിറ്റോറിയമാകും മന്ത്രിമാരുടെ ക്ലാസ് മുറിയാകുക. ഈ മാസം 30നാണ് ഇതിനുള്ള നിര്ദ്ദേശം സര്ക്കാരിന് ഐഎംജി സമര്പ്പിച്ചത്. അത് അതിവേഗം അംഗീകരിക്കുകയും ചെയ്തു. മുഖ്യമന്ത്രിയുടെ നിര്ദ്ദേശം അനുസരിച്ചാണ് ഇതെന്ന് സൂചനയുണ്ട്. കഴിഞ്ഞ പിണറായി സര്ക്കാരിലെ അനുഭവ സമ്ബന്നരെ മൊത്തം ഇത്തവണ സിപിഎം ഒഴിവാക്കി. സിപിഐയും പുതുമുഖങ്ങള്ക്കാണഅ മന്ത്രിയാകാന് അവസരം നല്കിയത്. ഇത് സഭയില് അടക്കം പ്രതിസന്ധിയുണ്ടാക്കുന്നുണ്ട്. ഇത് മനസ്സിലാക്കിയാണ് വിദഗ്ധരെ കൊണ്ട് ക്ലാസെടുപ്പിക്കാനുള്ള തീരുമാനം. നിയമസഭയിലും മറ്റും എങ്ങനെ ചോദ്യങ്ങളോട് പ്രതികരിക്കണമെന്നതുള്പ്പെടെ പഠിപ്പിക്കുമെന്നാണ് സൂചന. സര്ക്കാരിന്റെ ഗ്ലാമര് ഉയര്ത്താന് അതിവേഗ നടപടികളുമുണ്ടാകും. പുതുമുഖ എംഎല്എമാര്ക്ക് നിയമസഭാ നടപടിക്രമങ്ങളില് ഇത്തരത്തില് ക്ലാസുകള് സംഘടിപ്പിക്കാറുണ്ട്. എന്നാല് ഇടതുപക്ഷ മന്ത്രിമാര്ക്ക് ഇതുവരെ ഇങ്ങനെ ക്ലാസ് എടുത്തിട്ടില്ലെന്നാണ് പുറത്തു വരുന്ന സൂചന. മന്ത്രിസഭയുടെ പരിചയക്കുറവ് വില്ലനാകുന്നുവെന്ന തിരിച്ചറിവ് തന്നെയാണ് ഇതിന് കാരണം. നേരത്തെ ഉമ്മന് ചാണ്ടി മന്ത്രിസഭയുടെ കാലത്ത് ഇത്തരത്തില് ക്ലാസുകള് സംഘടിപ്പിച്ചിരുന്നു. മന്ത്രിമാര്ക്ക് ശോഭിക്കാനാവാത്തതിന് കാര്യകാരണങ്ങള് കണ്ടെത്തിയാകും ഐഎംജിയിലെ ക്ലാസുകള്. ഇടതുപക്ഷവുമായി ചേര്ന്ന് നില്ക്കുന്നവരാണ് എത്തുക. മുന്മന്ത്രി തോമസ് ഐസക്കും ശൈലജ ടീച്ചറും അദ്ധ്യാപകരാകുമെന്നും സൂചനയുണ്ട്. ആരോഗ്യത്തിലും സാമ്ബത്തികത്തിലും മന്ത്രിമാര്ക്ക് ശോഭിക്കാനാകുന്നില്ലെന്ന വിമര്ശനം ശക്തമാണ്. Stories you may Like